open-index/open-wikipedia-markdown huggingface dataset:
MHK SkiPark Kežmarok

**MHK Kežmarok** je slovenský hokejový klub.

Klub hrá momentálne v 2. slovenskej hokejovej lige.



## História

Vznikol v roku 1931.Prvý zápas jeho hokejisti odohrali v roku 1932 s ČASK Praha s výsledkom 1:16. Klub hral dlhé roky v tretej najvyššej súťaži. Postup do druhej najvyššej slovenskej súťaže 1. slovenskej národnej hokejovej ligy sa podaril v roku 1991. Potom sa však klub pre finančné problémy prepadol do 2. hokejovej ligy. Tú v roku 2006 vyhral a v nasledujúcom roku aj 1. hokejovú ligu a postúpil do extraligy. Avšak po neúspechu v baráži o extraligu v sezóne 2008/09 proti tímu HK Spišská Nová Ves sa mužstvo prepadlo naspäť do 1.hokejovej ligy SR. Od sezóny 2009/10 je farmou extraligového HK ŠKP Poprad. V lete 2010 došlo k záplavám v meste Kežmarok. Tie vážne poškodili zariadenie štadióna a tak sa klub v sezóne 2010/11 odhlásil z 1. hokejovej ligy a neprihlásil sa do žiadnej súťaže.

## Názvy klubu
* 1931 - ŠK Kežmarok
* 1936 - Forwärts Kežmarok
* 1946 - ŠK Kežmarok
* 1965 - Jednota Kežmarok
* 1991 - HK 31 Kežmarok
* 1997 - HK 31 Setra Kežmarok
* 2000 - MHK Kežmarok
* 2007 - MHK SkiPark Kežmarok
*2018 - MHK Kežmarok

## Športové úspechy
* 2006/2007 - Víťaz 1.hokejovej ligy SR
* 2005/2006 - Víťaz 2.hokejovej ligy
* 1990/1991 - Víťaz 2. slovenskej národnej hokejovej ligy

## Umiestnenia v jednotlivých sezónach

### Česko-Slovensko

 1. slovenská národná hokejová liga - **2. ročníky**

* **11. miesto:** 1991/92
* **12. miesto:** 1992/93

 2. slovenská národná hokejová liga - **16. ročníkov** (skupiny východ)

* **1. miesto:** 1990/91
* **3. miesto:** 1988/89(skupina stred), 1989/90
* **4. miesto:** 1983/84
* **5. miesto:** 1977/78, 1982/83
* **6. miesto:** 1971/72, 1972/73, 1979/80, 1980/81, 
* **7. miesto:** 1979/80, 1984/85, 1985/86, 1986/87, 1987/88
* **8. miesto:** 1981/82

 Krajské Majstrovstvá SSR - **2. ročníky** (skupina východ)

* **1. miesto:** 1970/71, 1976/77

### Slovensko

 Slovnaft extraliga - **2. ročníky**

* **9. miesto:** 2007/08
* **12. miesto:** 2008/09

 1. hokejová liga SR - **8. ročníkov**

* **1. miesto:** 2006/07
* **6. miesto:** 1993/94
* **7. miesto:** 1994/95
* **8. miesto:** 2009/10
* **9. miesto:** 1995/96
* **11. miesto:** 1996/97, 1997/98
* **12. miesto:** 1998/99(zo súťaže sa odhlásil)

 2. hokejová liga (Slovensko) (skupiny východ a stred) - **5. ročníkov**

* **1. miesto:** 2005/06(v)
* **5. miesto:** 1999/00(v), 2000/01(s)
* **6. miesto:** 2001/02(v), 2004/05(v)

## Slávni hráči
* Richard Šechný (2006/07, 2007/08)
* Slavomír Pavličko (začiatok sezóny 2007/08)
* Radoslav Suchý
* Ľuboš Bartečko
* Miroslav Škovira
* Martin Klempa

## Referencie

Kežmarok, MHK SkiPark
Hájka

**Hájka** je potok na hornej Orave, na území okresu Námestovo. Je to pravostranný prítok Sihelnianskeho potoka, meria 3,2 km a je tokom VI. rádu.

Pramení vo výbežku Podbeskydskej vrchoviny, v lokalite Hájka na severozápadnom úpätí Alexovky (896,0 m n. m.), východne od obce Oravské Veselé v nadmorskej výške cca 770 m n. m. Od prameňa tečie výhradne severovýchodným smerom, zľava najprv priberá prítok prameniaci východne od kóty 790,0 m, sprava prítok zo severného svahu Alexovky a znovu zľava druhý prítok vznikajúci východne od kóty 790,0 m. Potom priberá významný pravostranný prítok (1,8 km) zo severného svahu Vahanovho vrchu (918,4 m n. m.), vstupuje do Podbeskydskej brázdy a z pravej strany priberá ešte dva prítoky: prítok (2,3 km) zo severovýchodného svahu Vahanovho vrchu a krátky prítok spod Kráľovskej (718,8 m n. m.). Západne od obce Rabča, v časti Grúň, ústi v nadmorskej výške približne 652 m n. m. do Sihelnianskeho potoka.

## Referencie


Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Sihelčík

**Sihelčík** je potok na hornej Orave, na území okresu Námestovo. Je to pravostranný prítok Polhoranky, má dĺžku 2,5 km a je tokom V. rádu.

Tečie v geomorfologickom celku Podbeskydská brázda, pramení na katastrálnom území obce Sihelné, na juhovýchodnom svahu Bučinky (790,6 m n. m.) v nadmorskej výške približne 745 m n. m. Od prameňa tečie sprvu východným smerom, zľava priberá krátky prítok z východného svahu Bučinky a následne z tej istej strany prítok z lokality Zoborská roľa. Potom sa stáča a ďalej už pokračuje juhovýchodným smerom. Západne od obce Rabča, v časti Grúň, sa v nadmorskej výške cca 649,5 m n. m. vlieva do Polhoranky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Antagonista

**Antagonista** môže byť:
* zarytý odporca, protivník, protichodca, pozri protivník
* v literatúre: 
** protihráč, opak protagonistu, pozri antagonista (umenie)
* v biológii a ekológii:
** jedna zo vzájomne protichodne pôsobiacich zložiek alebo organizmov, pozri antagonizmus (biológia)
** život ohrozujúca rušivá veličina alebo nepriateľ, ako aj vnútro- alebo mimodruhový konkurent, pozri oponent (ekológia)
* v biochémii:
** opačne pôsobiaca látka alebo látka brániaca účinku inej látky (napr. protijed), pozri antagonista (biochémia)
* v anatómii:
** sval pôsobiaci voči danému svalu opačným smerom, pozri antagonista (sval)
** druh neurónu, pozri antagonista (neurón)
** protiľahlý zub, pozri antagonista (zub)
Hraničný Kriváň (prítok Veselianky)

**Hraničný Kriváň** je krátky potok na hornej Orave, na území okresu Námestovo. Je to pravostranný prítok Veselianky, meria 1,4 km a je tokom V. rádu. 

Potok tečie v Oravských Beskydách, pramení v podcelku Pilsko, na juhovýchodnom úpätí Pilska (1 556,9 m n. m.), v lokalite Dudová v nadmorskej výške približne 1 162 m n. m. Tečie juhovýchodným smerom, z pravej strany priberá dva krátke prítoky, najprv z lokality Dudová a potom zo severovýchodného svahu vrchu Dudová (1 095,4 m n. m.). Severoseverozápadne od obce Oravské Veselé, na západnom úpätí Magury (1 018,2 m n. m.), ústi v nadmorskej výške cca 870 m n. m. do Veselianky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Antagonista (sval)

**Antagonista** je sval pôsobiaci voči danému svalu opačným smerom. 

Svaly nemôžu tlačiť, dokážu len ťahať. Mnohé z nich pracujú v pároch. Keď sa sval stiahne, skráti sa, čím pritiahne kosť k sebe. Keď sa uvoľní stiahne sa druhý sval, kosť sa vráti na pôvodné miesto.

Činnosť niektorých svalov sa vzájomne dopĺňa, pretože výsledkom ich zmrštenia je pohyb toho istého druhu. Sval, ktorý realizuje pohyb je *[[agonista]]*, opačne protichodný sval je *antagonista*.

Kategória:Svaly
Kohútov potok

**Kohútov potok** je potok na hornej Orave, v severnej časti okresu Námestovo. Je to ľavostranný prítok Polhoranky, meria 4,1 km a je tokom V. rádu.

Pramení v Oravských Beskydách, v podcelku Babia hora, na západnom svahu vrchu Borsučie () v nadmorskej výške cca  Od prameňa tečie najprv na krátkom úseku na západ, oblúkom sa stáča a pokračuje na juh, pričom sprava priberá krátky prítok z východného svahu Ostrého vrchu (). Následne priberá významnejší ľavostranný prítok (1,4 km) z oblasti Jasenicke hole, stáča sa západojuhozápadným smerom a tečie po hranici medzi geomorfologickými celkami Oravské Beskydy na severe a Podbeskydská brázda na juhu. Tu postupne priberá viaceré ľavostranné prítoky: najprv krátky prítok () z juhovýchodného úpätia Ostrého vrchu, potom štyri prítoky zo svahov Vysokej () a vzápätí aj významný pravostranný prítok (2,2 km) z východného svahu Ostrého vrchu. Napokon sa stáča, vteká do Podbeskydskej brázdy, tečie severojužným smerom a v blízkosti horárne Kohútová priberá ešte ľavostranný prítok () prameniaci severne od kóty  Na severnom konci obce Oravská Polhora sa v nadmorskej výške približne  vlieva do Polhoranky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Šoltýsky potok

**Šoltýsky potok** je potok na hornej Orave, v severnej časti okresu Námestovo. Je to ľavostranný prítok Polhoranky, meria 2,8 km a je tokom V. rádu.

## Prameň
Tečie v Podbeskydskej brázde, pramení na severovýchodnom svahu Turne (890,8 m n. m.) v nadmorskej výške približne 820 m n. m., severozápadne od osady Slaná voda. 

## Opis toku
Na hornom toku tečie západným smerom, sprava priberá najprv prítok z juhozápadného svahu Jurčovky (902,3 m n. m.), potom z oblasti Jasenickej hole a stáča sa na juhozápad. Zľava ďalej priberá prítoky zo severozápadného svahu Turne a zo severného svahu Grúňa (824,3 m n. m.), sprava potom dva prítoky z južného úpätia Vysokej (966,4 m n. m.) a pokračuje viac-menej severojužným smerom. Napokon preteká obcou Oravská Polhora, kde podteká štátnu cestu I/78, vytvára malý oblúk ohnutý na západ a neďaleko centra obce ústi v nadmorskej výške cca 679 m n. m. do Polhoranky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Podbeskydskej brázde
Kategória:Vodné toky v okrese Námestovo
Práčka (potok)

**Práčka** je potok na hornej Orave, na území okresu Námestovo. Je to ľavostranný prítok Mútňanky, meria 1,9 km a je tokom V. rádu.

Tečie v Podbeskydskej brázde, na katastrálnom území obce Mútne. Pramení na podhorí Oravských Beskýd, južne od kóty 1 010,0 m v lokalite Rypákov hŕbik, v nadmorskej výške cca 860 m n. m. Tečie viac-menej severojužným smerom, z pravej strany priberá dva prítoky z oblasti Urbanky a preteká osadou Mútňanská Píla. V tesnej blízkosti osady, západne od obce Mútne, ústi v nadmorskej výške približne 767 m n. m. do Mútňanky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Bukovinský potok

**Bukovinský potok** môže byť:

* prítok Beliny v povodí Ipľa, pozri Šiatorský potok
* prítok Chtelničky v povodí Horného Dudváhu, pozri Bukovinský potok (prítok Chtelničky)
* prítok Juríkovho potoka v povodí Bielej Oravy, pozri Bukovinský potok (prítok Juríkovho potoka)
* prítok Malej Litavy v povodí Krupinice, pozri Bukovinský potok (prítok Malej Litavy)
* prítok Neporadzského potoka v povodí Slanej, pozri Bukovinský potok (prítok Neporadzského potoka)
* prítok Toráča v povodí Jakubianky, pozri Bukovinský potok (prítok Toráča)
Magurský potok (prítok Juríkovho potoka)

**Magurský potok** je potok na hornej Orave, v západnej časti okresu Námestovo. Je to ľavostranný prítok Juríkovho potoka, má dĺžku 3,2 km a je tokom V. rádu. 

## Prameň
Pramení v Oravských Beskydách, v podcelku Ošust, na severnom svahu Vysokej Magury (1 115,2 m n. m.) v nadmorskej výške približne 990 m n. m.

## Opis toku

Od prameňa tečie na východ, pričom vytvára oblúk prehnutý k severu, zľava priberá prítok z oblasti Stratenca a stáča sa juhovýchodným smerom. Opäť z ľavej strany priberá najprv prítok z južného svahu Úšustu (1 155,4 m n. m.), potom zo severozápadného svahu Jurikovej (928,4 m n. m.), výrazným oblúkom sa prehýňa na východ a vstupuje do Podbeskydskej vrchoviny. Z pravej strany ešte priberá prítok (1,4 km) z juhovýchodného svahu Vysokej Magury a západne od chaty Kohútik, na území obce Oravská Lesná ústi v nadmorskej výške 789,0 m n. m. do Juríkovho potoka.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej vrchovine
Kategória:Vodné toky v okrese Námestovo
Bukovinský potok (prítok Juríkovho potoka)

**Bukovinský potok** je potok na hornej Orave, v západnej časti okresu Námestovo. Je to pravostranný prítok Juríkovho potoka, meria 2,7 km a je tokom V. rádu.

## Prameň

Pramení v Oravských Beskydách, v podcelku Ošust, na severozápadnom svahu Bukoviny (1 049,6 m n. m.) v nadmorskej výške cca 960 m n. m.

## Opis toku

Na hornom toku tečie severojužným smerom, sprava priberá tri krátke zdrojnice z juhovýchodného úpätia Talapkovho Beskydu (1 057,3 m n. m.) a vstupuje do najzápadnejšieho výbežku Podbeskydskej vrchoviny. Tu sa oblúkom stáča, sprava priberá prítok prameniaci severne od osady Demänová a pokračuje priamo na východ. Severozápadne od osady Tanečník ústi v nadmorskej výške približne 833 m n. m. do Juríkovho potoka.

## Iné názvy
*Bukovina
*Bukovský potok
*Od kopca

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej vrchovine
Kategória:Vodné toky v okrese Námestovo
Memoizácia

V informatike pojem **memoizácia** označuje optimalizačnú techniku, používanú na urýchlenie počítačových programov ukladaním výsledkov volaní funkcií pre neskoršie použitie, takže pri rovnakých hodnotách sa funkcia nemusí znova volať. Memoizácia sa používa aj na rozbor. 

## Prehľad
Pojem "memoizácia" prvýkrát použil Donald Michie v roku 1968, názov je odvodený z latinského slova *[[memorandum]]* (*pamätať si*).

Memoizovaná funkcia ukladá výsledky predošlých volaní a ak je funkcia znova volaná s rovnakými parametrami, navracia už uložený výsledok namiesto toho, aby funkcia hodnotu výsledku znovu prepočítavala.

## Referencie

Kategória:Informatika
Zadný Kriváň

**Zadný Kriváň** je potok na hornej Orave, v severnej časti okresu Tvrdošín. Je to pôvodne pravostranný prítok Bielej Oravy, meria 2,5 km a je tokom IV. rádu. V súčasnosti ústi do Oravskej priehrady.

## Prameň
Pramení v Oravskej Magure, v podcelku Budín, na východnom svahu Ostrého vrchu (990,7 m n. m.) v nadmorskej výške cca 910 m n. m. 

## Opis toku
Od prameňa tečie najprv východným smerom, zľava priberá krátku zdrojnicu spod Ostrého vrchu, vstupuje do Oravskej kotliny a stáča sa na severovýchod. Podteká štátnu cestu I/78 a juhovýchodne od rekreačného strediska Prístav ústi v nadmorskej výške 601,0 m n. m. do Oravskej priehrady.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej kotline
Kategória:Vodné toky v okrese Tvrdošín
Hatifusi (rozlišovacia stránka)

**Hatifusi** () môže byť ostrov:
* na maldivskom atole Há Alif, pozri Hatifusi
* na maldivskom atole Tá,  pozri Hatifusi (Tá)
Laç

**Laç** alebo **Laçi** je mesto v Albánsku. Počet obyvateľov je okolo 17 000 a je hlavným mestom okresu Kurbin. Nachádza sa  od Tirany a  od Jadranského mora. 

Laç je známym pútnickým miestom. Pred druhou svetovou vojnou navštevovali ročne tisíce ľudí kláštor zasvätený Antonovi z Padovy.

V meste je futbalový klub KF Laçi.

## Externé odkazy
*Pilgrims in Shna Ndo  - Náboženská púť v meste Laç.

## Iné projekty

Kategória:Mestá v Albánsku
KF Laçi

**Klubi Futbollit Laçi** je albánsky futbalový klub sídliaci v Laçi. Domovský štadión je "Laçi Stadium" (11 000 miest).

Založený v roku 1965, pod menom *Industriali Laç*, tím momentálne (sezóna 2006/07) hrá v albánskej druhej divízii.

Kategória:Albánske futbalové kluby
Kategória:Futbalové kluby založené v 1965
Blackburn Rovers FC

**Blackburn Rovers Football Club** je anglický klub Premier League, ktorý sídli v meste Blackburn, Lancashire. Klub bol ustanovený roku 1875, a v roku 1888 sa stal zakladajúcim členom The Football League. V roku 1890 sa Rovers presťahovali do ich stáleho sídla v Ewood Parku.

## Tituly
**Vyhrané domáce súťaže**
* vľavo|bezrámu|40x40bodbezrámu|40x40bod **[[FA Premier League|Anglická liga]] (3x)**
1912,1914,1995
* 37x37bod **[[Pohár FA|FA Cup]] (6x)**
1883,1884,1885,1886,1890,1891,1928
* 29x29bod**[[EFL Cup]] (1x)**
2002

* 25x25bod **[[FA Community Shield]] (1x)**

1912

## Iné projekty

## Externé odkazy
* Oficiálna stránka Blackburn Rovers
* Neoficiálne fórum 


Kategória:Anglické futbalové kluby
Kategória:Kluby FA Premier League
Kategória:Víťazi Pohára FA
Kategória:Futbalové kluby založené v 1875
Bajram Curri

**Bajram Curri** môže byť:
*mesto Albánsku, pozri Bajram Curri (mesto)
*národný hrdina Albánska, pozri Bajram Curri (vojak)
Valbona

right|thumb|Rieka Valbona
**Valbona** je rieka v severnom Albánsku známa svojou čistou vodou.

## Pozri aj

Kategória:Rieky v Albánsku
Bajram Curri (mesto)

**Bajram Curri** je malé mesto v severnom Albánsku v okrese Tropojë na hraniciach so Srbskom, v hornatom regióne uprostred albánských álp, ktorý odvodňuje rieka Valbona. Mesto je pomenované podľa Bajrama Curriho, národného hrdinu zo začiatku 20. storočia. Počet obyvateľov je 7 500 (odhad 2004).

## Iné projekty

náhľad|vľavo|Mesto Bajram Curri

Kategória:Mestá v Albánsku
Garage Days Re-Revisited

**Garage Days Re-Revisited** je minialbum skupiny Metallica. Obsahuje výhradne prespievané piesne a bol vydaný 21. augusta 1987. 

## Zloženie
* James Hetfield (spev, sprievodná gitara)
* Lars Ulrich (bicie)
* Kirk Hammett (hlavná gitara)
* Jason Newsted (basgitara)

## Zoznam skladieb
# *Helpless* 6:40 (Harris, Tatler)
# *The Small Hours* 6:45 (Holocaust)
# *The Wait* 4:57 (Killing Joke)
# *Crash Course in Brain Surgery* 3:12 (Shelly, Bourge, Phillips)
# *Last Caress/Green Hell* 3:31 (Danzig)
Hrací čas: 25:07

Kategória:Albumy Metallicy
Artemis Fowl – Arktický incident

**Artemis Fowl - Arktický incident** je kniha írskeho spisovateľa Eoina Colfera, druhá zo série Artemis Fowl. Vyšla v roku 2002.

Kategória:Sfilmované knihy
Buk (rod)

náhľad|Listy orientálneho buka

**Buk** () je rod drevín z čeľade bukovité. 

Rastie v miernom pásme Európy, Ázie a Severnej Ameriky. Plod je malá 10 dlhá jedlá tzv. **bukvica**, umiestnená vo dvojici v tzv. čiaške. Listy sú 5 dlhé a 4 široké. Kvety sú malé jednopohlavné.

Na Slovensku je pôvodný len buk lesnýn(*Fagus sylvatica*). 

## Systematika
rod buk (*Fagus*):
*podrod *[[Engleriana]]*/*[[Englerianae]]*:
** buk Englerov (*Fagus engleriana*)
** *[[Fagus multinervis]]* - alternatívne zaraďovaný ako súčasť druhu *Fagus japonica* alebo *Fagus engleriana*
** buk japonský (*Fagus japonica*)
** ?*[[Fagus okamotoi]]*/ ? *Fagus crenata* × *Fagus japonica*
*podrod *[[Fagus]]*:
** *v severnej Amerike:*
*** buk veľkolistý (*Fagus grandifolia*/*Fagus ferruginea*/*Fagus americana*)
*** *[[Fagus mexicana]]* - alternatívne zaraďovaný ako súčasť druhu *Fagus grandifolia*
** *v západnej Eurázii:*
*** *[[Fagus caspica]]*- alternatívne zaraďovaný ako súčasť druhu *Fagus orientalis*
*** *[[Fagus hohenackeriana]]* - alternatívne zaraďovaný ako súčasť druhu *Fagus orientalis*
*** buk východný (*Fagus orientalis*/*Fagus macrophylla*) - alternatívne zaraďovaný ako súčasť druhu *Fagus sylvatica*
*** buk lesný (*Fagus sylvatica*)
*** buk balkánsky (*Fagus moesiaca*) - často zaraďovaný buď ako súčasť druhu *Fagus sylvatica* alebo ako súčasť druhu *Fagus taurica*
*** buk krymský (*Fagus* ×*taurica*/ *Fagus orientalis* × *Fagus sylvatica*)
** *vo východnej Ázii*:
*** buk vrúbkovaný/buk Sieboldov (*Fagus crenata*/*Fagus sieboldii*)
*** buk lesklý (*Fagus lucida*)
*** (†?) *[[Fagus chienii]]* - staršie niekedy zaraďovaný ako súčasť druhu *Fagus lucida*
*** buk dlhostopkatý (*Fagus longipetiolata*) - čiastočne zodpovedá dnes už neplatnému názvu *[[Fagus sinensis]]*; zahŕňa aj *Fagus brevipetiolata*, *Fagus bijiensis* a *Fagus tientaiensis*
*** *[[Fagus hayatae]]*
*** *[[Fagus pashanica]]* - alternatívne zaraďovaný ako súčasť druhu *Fagus hayatae*

V minulosti sa za príbuzné s bukmi považovali pabuky (*Nothofagus*), ktoré však dnes zaraďujeme dokonca do samostatnej čeľade pabukovité.

## Iné projekty

## Zdroje

Kategória:Bukovité
Kategória:Listnaté stromy
Eugene Burton Ely

**Eugene Burton Ely** (* 21. október 1886, Davenport, Iowa, USA – † 19. október 1911, Macon, Georgia) bol americký priekopník letectva. Ako prvý uskutočnil štart a pristatie z paluby lode.
thumb|Štart z lode ''USS Birmingham''

## Životopis
Narodil sa vo Williamsburgu v Iowe a vyrastal v Davenporte. Navštevoval *Iowa State University*, štúdium ukončil v roku 1904. Potom sa presťahoval do San Francisca v Kalifornii, kde začal pracovať najprv v oblasti predaja automobilov. 

V roku 1910 odišiel do Portlandu v Ohiu, kde pracoval ako obchodný zástupca firmy, ktorú založil E. Henry Wemme. V tom čase Henry Wemme zakúpil jeden z prvých štvorvalcových dvojplošníkov Curtiss D od Glenna Curtissa a získal výhradné právo na predaj týchto strojov pre oblasť severozápadného pacifického pobrežia.

Wemme však nemal s lietadlami žiadne skúsenosti, nikdy neletel a ani nevedel lietať a tak ponúkol lietanie s Curtissom Elymu, ktorý si myslel, že lietanie je rovnako jednoduché ako riadenie automobilu. Ely však onedlho s lietadlom havaroval, ale pretože za túto udalosť niesol zodpovednosť, vrak od Wemmeho odkúpil. 

Počas niekoľkých mesiacov stroj opravil a učil sa lietať. Zo začiatku lietal blízko Portlandu, neskôr stále ďalej. V júni 1910 cestou na výstavu do kanadského Winnipegu sa v Minneapolise v Minnesote stretol s Curtissom a odvtedy pre neho pracoval. V októbri sa Ely a Curtiss stretli s kapitánom US Navy *Washingtonom Chambersom*, ktorý dostal za úlohu zistiť možnosti využitia lietadiel v americkom námorníctve. Toto stretnutie a snaha preveriť možnosti viedli k dvom Elyho experimentom.
   
Ely uskutočnil 4. novembra 1910 s lietadlom Hudson Flyer prvý úspešný vzlet z provizórnej drevenej nástavby na palube krížnika USS Birmingham v zátoke Hampton Roads vo Virgínii. Nástavba bola dlhá 25 m a široká 7 m. 

náhľad|Prvé pristatie na ''USS Pennsylvania''
O dva mesiace neskôr 18. januára 1911 pristal Ely na palube krížníka USS Pennsylvania, ktorý kotvil v San Franciscu. Pri pristávaní sa po prvý raz použil „záchytný systém“, ktorý vynašiel Hugh Robinson. Pristávacia „dráha“ bola dlhá 40 metrov a široká 10 metrov.
 
Ely sa potom ďalej venoval lietaniu. 19. októbra 1911 na prehliadke v Macone v Georgii so svojim lietadlom havaroval a zahynul.  

V roku 1933 obdržal Eugene Burton Ely Distinguished Flying Cross.

## Iné projekty

## Externé odkazy
*Naval Historical Center Eugene Burton Ely
*www.earlyaviators.com Eugene Ely

Kategória:Letci USA
Kategória:Priekopníci letectva
Kategória:Osobnosti z Iowy
Kategória:Obete leteckých nehôd
Janick Gers

**Janick Robert Gers** (* 27. január 1957, Hartlepool, Spojené kráľovstvo) je anglický gitarista, člen anglickej skupiny Iron Maiden. Jeho otec Boleslaw bol dôstojníkom v poľskej armáde.

Jeho obľúbený model gitary je Fender Stratocaster, zvyčajne čierno-bielej alebo bielej farby. Hral aj v piesni White Spirit od rovnomennej kapely a taktiež na albumoch speváka Deep Purple Iana Gillana. Od roku 1990 je aktívnym členom v Iron Maiden.

## Diskografia
### [[White Spirit]]
* *White Spirit* (1980)

### Gillan
* *Double Trouble* (1981)
* *Magic* (1982)

### Gogmagog
* *I Will Be There* (1985)

### Fish
* '[Vigil in a Wilderness of Mirrors* ([[1990]])

=== [[Bruce Dickinson]] ===
* *Tattooed Millionaire* ([[1990]])

=== [[Iron Maiden]] ===
* *No Prayer for the Dying* ([[1990]])
* *Fear of the Dark* ([[1992]])
* *A Real Live One* (záznam koncertu, [[1993]])
* *A Real Dead One* (záznam koncertu, [[1993]])
* *Live at Donington* (záznam koncertu, [[1993]])
* *The X Factor* ([[1995]])
* *Virtual XI* ([[1998]])
* *Brave New World* ([[2000]])
* *Rock in Rio* (záznam koncertu, [[2002]])
* *Dance of Death* ([[2003]])
* *Death on the Road* (záznam koncertu, [[2005]])
* *A Matter of Life and Death* ([[2006]])
* *The Final Frontier* ([[2010]])
* *The Book of Souls* ([[2015]])
* *Senjutsu'' (2021)

## Iné projekty
.

Kategória:Anglickí rockoví gitaristi
Kategória:Anglickí heavymetaloví gitaristi
Kategória:Iron Maiden
Kategória:Anglické osobnosti poľského pôvodu
Počítačom podporovaný preklad

**Počítačom podporovaný preklad** alebo **preklad podporovaný počítačom** (, skrátene *CAT*) je prekladanie textu s podporou počítača, ale bez toho, aby počítač sám text preložil (to by bol tzv. strojový preklad).

Medzi najrozšírenejšie softvéry/nástroje CAT patria komerčný *Trados*, *Transit*, *Wordfast*, *SDLX* či *Déjà Vu (DVX)*. K dispozicii je aj bezplatný a otvorený *OmegaT*. Takéto programy pracujú s tzv. *prekladovou pamäťou* (*translation memory*) a *terminologickou databázou* (*terminology database*).

## Porovnanie vybraných nástrojov CAT
(Abecedné radenie, najskôr bezplatný softvér, potom proprietárny softvér)

Kategória:Softvér
Kategória:Translatológia
Meretice

**Meretice** sú zaniknutá obec v Prešovskom okrese, ktorá zanikla zlúčením s obcou Radačov, pričom vznikla spoločná obec Radatice

## Kultúra a zaujímavosti
### Pamiatky
* Rímskokatolícky Kostol sv. Imricha v časti Meretice, jednoloďová ranogotická stavba s pravouhlým ukončením presbytéria a predstavanou vežou, z obdobia okolo roku 1300. Barokovo bol upravený po roku 1715. Veža bola pristavaná v roku 1773. Obnovou prešiel v rokoch 1841, 1902 a 1928. Presbytérium je zaklenuté lomenou valenou klenbou. V interiéri sú viditeľné stredoveké detaily ako hviezdicový vlys na lomenom víťaznom oblúku, alebo kamenná krstiteľnica z 13. storočia. Na južnej stene presbytéria sú umiestnené gotické okná s kružbami. Do sakristie vedie sedlový portál. Starší mobiliár kostola bol, žiaľ, odstránený, s výnimkou voľného barokového obrazu Immaculaty z roku 1716 a sv. Imricha zo začiatku 18. storočia. Fasády sú členené opornými piliermi a oknami s lomeným záklenkom a kružbou v presbytériu a polkruhovým záklenkom v lodi. Veža s nárožným zaoblením je ukončená barokovou helmicou. Vo veži sa nachádza zvon z roku 1646 od J. Wierda.

Súbor:Slovakia Sariska highlands 249.jpg|Kostol sv. Imricha
Súbor:Slovakia Sariska highlands 250.jpg


## Referencie

## Externé odkazy
* Oficiálna stránka obce Radatice
* Apsida.sk– profil stredovekého kostola

Kategória:Slovenské obce zaniknuté zlúčením
Radačov

**Radačov** je zaniknutá obec v okrese Prešov, ktorá zanikla zlúčením s obcou Meretice, pri čom vznikla spoločná obec Radatice.

## Kultúra a zaujímavosti
### Pamiatky
* Rímskokatolícky Kostol sv. Martina, jednoloďová ranogotická stavba s pravouhlým ukončením presbytéria a predstavanou vežou, z obdobia okolo roku 1300. Renesančne upravený bol v roku 1630, keď bola dokončená veža so štítkovou atikou. Upravovaný bol v rokoch 1867, 1898 a 1928. V rokoch 2017 – 2018 prešiel pamiatkovou obnovou. V interiéri je kamenná krstiteľnica zo 17. storočia. Gotický oltár z tohto kostola je súčasťou zbierok Maďarskej národnej galérie v Budapešti. Do sakristie vedie kamenný portál s vročením renesančnej prestavby 1630. V podveží je gotický portál s lomeným oblúkom. Fasády sú členené opornými piliermi a oknami so segmentovým záklenkom. Veža je lemovaná maľovanou rustikou a ukončená renesančnou štítkovou atikou.

* Kaštieľ, neskoroklasicistická stavba na pôdoryse písmena U so severným dvojpodlažným krídlom, z roku 1863. Rozšírený bol v roku 1901. Interiéry sú zaklenuté korýtkovými a zrkadlovými klenbami. Bočné rizality sú ukončené trojuholníkovými štítmi s termálnymi oknami. Okná majú nadokenné rímsové suprafenestry. Bočné mladšie poschodové krídlo má parter členený nárožnou bosážou, ktorú od podchodia oddeľuje kordónová rímsa. Okná majú profilované šambrány s nadokennými suprafenestrami. Poschodie je členené pilastrami a oknami s profilovanými šambránami a klenákmi. Medzi oknami východnej fasády je umiestnený reliéfny erb. Okolo kaštieľa sa nachádza prírodno-krajinársky park z druhej polovice 19. storočia.

Súbor:Radatice 1 - panoramio.jpg|Kostol sv. Martina
Súbor:Radatice12Slovakia.jpg
Súbor:Slovakia Sariska highlands 254.jpg
Súbor:Slovakia Sariska highlands 253.jpg|Kaštieľ
Súbor:Villages14Slovakia662.JPG


## Referencie

## Externé odkazy
* Oficiálna stránka obce Radatice
* Apsida.sk– profil stredovekého kostola

Kategória:Slovenské obce zaniknuté zlúčením
Riečka (prítok Zásihlianky)

**Riečka** je potok na hornej Orave, v západnej časti okresu Námestovo. Je to pravostranný prítok Zásihlianky, meria 3,3 km a je tokom VI. rádu. 

Pramení v Oravských Beskydách, v podcelku Ošust, na východnom svahu Úšustu (1 155,4 m n. m.) v nadmorskej výške približne 970 m n. m. Od prameňa tečie najprv na juhovýchod, zľava priberá prítok tiež z východného svahu Úšustu a pokračuje východným smerom. Následne vstupuje do Podbeskydskej vrchoviny, sprava potom priberá prítok z oblasti Babinskej, stáča sa na severovýchod a severozápadne od obce Zákamenné sa v nadmorskej výške cca 807 m n. m. vlieva do Zásihlianky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Hraboš poľný

**Hraboš poľný** (*Microtus arvalis*) je druh z čeľade chrčkovité, Európsky endemit. Výskyt na Slovensku bol doložený na 90,5 % územia. Podľa Medzinárodnej únie na ochranu prírody a prírodných zdrojov hraboš poľný patrí medzi najmenej ohrozené druhy, stav celkovej populácie je stabilný.

## Opis
Váži (14) 17 až 50 g, zväčša okolo 20 g. Dosahuje dĺžku približne 8-. Chvost je dlhý asi 23, zadná labka meria 14 a ucho 9. Srsť má hnedú až sivohnedú farbu.

## Rozšírenie na Slovensku
Zo 429 mapovacích kvadrátov DFS sa celkovo vyskytol v 390 (90,5 % rozlohy Slovenska, do roku 1964 len v 117, 27,2 %) v nadmorských výškach 100 (Tajba) –  (hrebeň Belianskych Tatier).

## Spôsob života
Mimoriadna plodnosť mu zabezpečuje prežitie. Pri pravidelnom premnožení (cca každé 3 – 4 roky) spôsobuje škody na úrode. Sprievodným znakom premnoženia (gradácie) je holožer tráv na poliach a popri cestách. Po dosiahnutí vrcholnej fázy hustota populácie rýchlo klesá. Dôvodom je vyčerpanie potravy a obsadenie priestoru. 

Vyskytuje sa na plochách bez drevín, na lúkach a poliach. Živí sa rastlinnou (tráva, hľuzy, korene, semená rastlín) a malou živočíšnou potravou. Pod zemou si vytvára zásoby. Na obranu pred nepriateľmi používa zuby a ostré pazúry. V pôde si vytvára hustú sieť chodbičiek so starostlivo vystlaným brlohom na odchov mláďat.

Samička máva 3 – 12 (15) mláďat a to až 23 (7) krát ročne. Gravidita trvá 3 týždne. Po miernej zime dochádza často k ich premnoženiu, kedy na  plochy pripadá 1000 až 3 000 jedincov. Tieto za mesiac spotrebujú viac ako 2 tony rastlín a  obilia. Hraboš žije v rodinách, je to spoločenský druh.

Prenáša viac ako 20 druhov ochorení. Veľmi škodí aj v záhradách. Hraboš obýva celú Európu okrem Anglicka, Škandinávie a časti Stredomoria. Jeho prirodzenými nepriateľmi sú dravé vtáky (jastrabovité, sokolovité, sovy), ako aj krkavcovité, ďalej hranostaje, lasice, líška obyčajná, ako aj mačka domáca.

## Referencie

## Iné projekty

Kategória:Chrčkovité
Kategória:Najmenej ohrozené druhy
Kategória:Európske cicavce
Kategória:Cicavce na Slovensku
Windows Aero

**Windows Aero** je grafické používateľské rozhranie pre operačné systémy od spoločnosti Microsoft. Názov je skratkou zo slov Authentic, Energetic, Reflective a Open.

Grafický štýl Aero je vytvorený pre čisté a transparentné zobrazovanie programov v systémoch Windows Vista a Windows 7. Je nástupcom populárneho štýlu *Windows Luna*, ktorý sa používal vo Windows XP.

Grafické efekty štýlu majú veľké požiadavky na hardvér(napr. 512MB RAM pamäte, procesor s taktovacou frekvenciou 1GHz a grafickú kartu s 64MB RAM a podporou Pixel Shader-u).

## Užitočné externé odkazy
* microsoft.com - O Windows Vista Aero (EN)

Kategória:Grafické používateľské rozhranie
Kategória:Microsoft Windows
Gastre (department)

Department**Gastre** je jedným z 15 departmentov argentínskej provincie Chubut.

Na severe hraničí s provinciou Río Negro, na východe s departmentmi Telsen a Mártires, na juhu s departmentom Paso de Indios a na západe s departmentmi Languiñeo a Cushamen.

Hlavné mesto departmentu Gastre je rovnomenné sídlo Gastre.

## Mestá a sídla
* Gastre
* Lagunita Salada
* El Escorial
* Campamento Los Adobes
* Quechu-Niyeo
* Taquetren
* Colelache
* Sacanana
* Bajada Moreno

Kategória:Departmenty v Argentíne
Gastre

**Gastre** môže byť:

* department argentínskej provincie Chubut, pozri Gastre (department)
* hlavné mesto argentínskeho departmentu Gastre, pozri Gastre (Chubut)
Obzor (Zem)

[thumb|horizont pri [východ slnka|východe slnka]]
**Obzor** alebo **horizont** je všeobecne časť zemského povrchu, ktorú možno vidieť z jedného miesta. V užšom význame je to iba deliaca čiara medzi oblohou a zemou. 

V astronómii má horizont veľký význam. Je totiž základnou kružnicou pre horizontálne súradnice. Pozorovateľ vidí vždy iba tú časť oblohy, ktorá je nad horizontom. V nadmorskej výške 0 metrov je to presne polovica oblohy. V menšej výške vidí menšiu časť oblohy a naopak, čím vyššie vystúpa, tým väčšiu časť oblohy vidí. So vzrastajúcou výškou rastie aj časť zemského povrchu, ktorú možno vidieť. Na Mesiaci videli kozmonauti obzor v oveľa menšej vzdialenosti, ako na Zemi.

Horizont nikdy nie je ideálne rovný, vždy ho zakrivujú terénne útvary. Najrovnejší horizont poskytuje hladina mora. V noci je obloha v blízkosti horizontu svetlejšia ako v blízkosti zenitu. Je to kvôli tomu, že pri horizonte sa dívame na podstatne hrubšiu vrstvu vzduchu ako pri zenite a preto vidíme aj jeho nahromadený jas (vzduch sám od seba veľmi mierne svetielkuje). Hrubá vrstva vzduchu v blízkosti obzoru spôsobuje aj ďalšie optické javy - refrakciu, scintiáciu a sčervenanie telies. Nebeské telesá v blízkosti horizontu sa nám zdajú byť oveľa menej jasné a červenšie ako v zenite. Dobrým príkladom je zapadajúce slnko. Scintiácia je výrazné blikanie a mihotanie sa hviezd v blízkosti horizontu. Čím sú nebeské telesá bližšie k horizontu, tým ťažšie sa pozorujú.

Kategória:Sférická astronómia
Podunajská pahorkatina

::*Podunajská pahorkatina je aj starší názov Podunajskej plošiny v Bulharsku, pozri [[Podunajská plošina]].*

**Podunajská pahorkatina** je severnejšia, hornatejšia časť (pahorkatina) Podunajskej nížiny. Podnebie v Podunajskej pahorkatine je mierne. Prevládajú úrodné černozeme, ale aj menej úrodné hnedozeme, ktoré treba zavlažovať, a málo úrodná spraš, z ktorej sa vyrábajú tehly.

## Polohopis
Územie ohraničuje od juhu Podunajská rovina, zo západu Malé Karpaty, zo severu Považské podolie, Považský Inovec, Strážovské vrchy, Tribeč, Hornonitrianska kotlina, Pohronský Inovec a Štiavnické vrchy. Na východe susedí Krupinská planina, Juhoslovenská kotlina a Burda. Časť územia na východe vymedzuje rieka Ipeľ, na juhovýchode Dunaj.

Významné mestá sú Nitra, Topoľčany, Trnava, Levice, Štúrovo, Nové Mesto nad Váhom, Partizánske, Hlohovec, Zlaté Moravce, Piešťany, Dudince.

## Delenie
Podunajská pahorkatina sa delí na 11 podcelkov, ktoré zahŕňajú 29 časti:
*Trnavská pahorkatina
*Dolnovážska niva
*Nitrianska pahorkatina
*Nitrianska niva
*Žitavská pahorkatina
*Žitavská niva
*Hronská pahorkatina
*Hronská niva
*Čenkovská niva
*Ipeľská pahorkatina
*Ipeľská niva

## Referencie

## Iné projekty


Kategória:Pahorkatiny na Slovensku
Kategória:Geomorfologické celky na Slovensku
Kategória:Podunajská nížina
Sústruženie

thumb|Sústruženie valcovej plochy
**Sústruženie** je trieskové obrábanie vonkajších a vnútorných povrchov pri ktorom obrobok koná hlavný otáčavý pohyb a nástroj koná posuv, a to rovnobežne s osou otáčania obrobku alebo kolmo na túto os otáčania. Obrábací stroj sa nazýva sústruh a obrábací nástroj sústružnícky nôž.

Sústruženie sa používa na obrábanie kovov, dreva a plastov.

## Iné projekty


Kategória:Obrábanie dreva
Kategória:Obrábanie kovov
PZL P.11

**PZL P.11** bolo poľské stíhacie lietadlo používané od polovice 30. rokov. V septembri 1939, keď sa Luftwaffe účastnila útoku na Poľsko PZL P.11 bolo hlavným typom stíhacích lietadiel počas napadnutia Poľska Nemeckom. 

## Vznik vývoj a nasadenie
Stroje PZL P.11 (Panstwowe Zakladz Lotnicze - štátny letecký podnik) vznikli vývojom staršieho typu P.7 a ešte v polovici 30. rokov ich nahradili. Oproti svojim predchodcom mali nové stroje lepší výhľad z kabíny, zosilnenú výzbroj a hlavne nový výkonnejší motor Mercury V S-2.

PZL by boli strojmi Bf 109 deklasované. Napriek tomu, však PZL P.11 zaznamenali prvý zostrel nemeckého lietadla počas druhej svetovej vojny, keď 1. septembra 1939 zostrelil podporučík W. Gnyś nemecký strmhlavý bombardér Junkers Ju 87. Poliaci bojovali aj napriek prevahe nepriateľa veľmi odvážne, štartujúc zo zamaskovaných vzletových dráh spôsobovali Nemcom pomerne veľké problémy. Stroje PZL P.11 si počas bojov pripísali 130 zostrelov lietadiel Luftwaffe.

Pokračovaním vývoja strojov PZL P.11 bol typ PZL P.24. Ten bol nakoniec predaný do Grécka a Rumunska.

## Technické údaje PZL P.11c

* Posádka: 1
* Určenie: Stíhačka
* Dĺžka: 
* Rozpätie: 
* Výška: 
* Nosná plocha: 
* Prázna hmotnosť: 
* Vzletová hmotnosť: 
* Motor: 1× hviezdicový Bristol Mercury IV S-2 (422&nbsp;kW) alebo Mercury VI 470&nbsp;kW, (630 k)
* Výkon: 470&nbsp;kW

### Výkony
* Maximálna rýchlosť: /h
* Dolet: 
* Dostup: 
* Stúpavosť: /s

### Výzbroj
* 2 až 4× guľomet kalibru 
* bomby do hmotnosti 

## Referencie


Kategória:Poľské stíhacie lietadlá
Kategória:Lietadlá druhej svetovej vojny
P011
Randová

**Randová** môže byť:

* potok na hornej Orave, pozri Randová (potok)
* prechýlený tvar pseudonymu americkej spisovateľky a filozofky, pozri Ayn Rand
Alba (župa v Rumunsku)

**Alba** je župa v Rumunskom Sedmohradsku. Má rozlohu  a jej hlavné mesto je Alba Iulia.

## Významné mestá
* Alba Iulia
* Aiud
* Blaj
* Sebeș

## Iné projekty


Kategória:Župy v Rumunsku
Arad (župa v Rumunsku)

thumb|Poloha župy v Rumunsku

**Aradská župa** (rumunsky *Județul Arad*) je župa v západnom Rumunsku pri hraniciach s Maďarskom. Jej hlavné mesto je Arad.

## Významné mestá
* Arad (hlavné mesto)
* Chișineu-Criș
* Curtici
* Ineu
* Lipova
* Nadlak (v meste žije aj veľa Slovákov)
* Pancota
* Pecica
* Santana
* Sebiș

## Iné projekty

Kategória:Župy v Rumunsku
Arad (Rumunsko)

**Arad** je mesto a municípium v Rumunskom Sedmohradsku v rovnomennej župe. Nachádza sa  severozápadne od Bukurešti a žije tu okolo 160 000 obyvateľov. Mestom preteká rieka Mureş. Mesto je prístavom na tejto rieke a dôležitou križovatkou. V meste bolo založené jedno z prvých konzervatórií v Európe a jeden z prvých učiteľských ústavov (tzv. normálka). Nachádzala sa tu prvá továreň na automobily vo vtedajšom Uhorsku a dnešnom Rumunsku.

## Iné projekty

Kategória:Mestá v Rumunsku
Kategória:Mestá v Aradskej župe
Randová (potok)

**Randová** je potok na hornej Orave, na území okresu Námestovo. Je to najvýznamnejší, ľavostranný prítok Mútnika, meria 7,3 km a je tokom VI. rádu.

## Prameň
Pramení v Oravských Beskydách, v podcelku Pilsko, na južnom svahu Pilska () v nadmorskej výške približne  

## Opis toku
V pramennej oblasti tečie severojužným smerom, sprava priberá prítok zo severovýchodného svahu Mechov (), prechodne sa stáča na východ a následne na juhovýchod. Z pravej strany ďalej priberá prítok z východného svahu Mechov, zľava prítok () z oblasti Dudovej, stáča sa na juh a sprava priberá dva krátke prítoky z juhovýchodného úpätia Mechov. Následne sa esovito stáča, z ľavej strany priberá dva prítoky zo západných svahov Dudovej () a ďalej už pokračuje severojužným smerom. Sprava potom priberá prítok z juhovýchodného svahu Magurky (), v blízkosti horárne Randová vteká do Podbeskydskej brázdy a opäť z pravej strany priberá najprv potok prameniaci neďaleko spomenutej horárne, potom prítok () z južného svahu Magurky. Na dolnom toku sa na pravej strane oddeľuje vedľajšie rameno, zľava ústi prítok z oblasti Solkovej a sprava priberá svoj najvodnatejší prítok, Javorový potok. Potom sa Randová stáča na juhovýchod, tečie značne rozšíreným a zvlneným korytom, pričom sa z pravej strany oddeľuje ďalšie vedľajšie rameno. Napokon sa na východnom konci intravilánu obce Mútne vlieva v nadmorskej výške cca  do Mútnika.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej brázde
Kategória:Vodné toky v okrese Námestovo
Bihar (župa)

**Bihar** (iné názvy: **Biharská župa**, **Bihárska župa**, **Bihorská župa**; , ), je župa v severozápadnom Rumunsku v regiónoch Krišana a Transilvánii. Jej hlavné mesto je Oradea a skratka BH.

## Hospodárstvo
Patrí medzi najbohatšie rumunské župy. Vďaka prílevu investícií z Maďarska a iných krajín západnej Európy je miestne HDP nad rumunským priemerom. Nezamestnanosť je jednociferná. Hlavné priemyselné odvetvia sú textil, potravinárstvo a strojárstvo. Ťaží sa čierne uhlie a v menšom množstve aj ropa.

## Demografia
thumb|left|Etnická mapa Bihárskej župy
Podľa sčítania obyvateľstva v roku 2002, v Bihárskej župe žilo  obyvateľov a hustota obyvateľstva bola 79,56 obyvateľa na km2, čo je pod rumunským priemerom (93 obyv/km2). V župe žilo  mužov a  žien. V roku 2011 žilo v župe  obyvateľov, čo je oproti roku 2002 pokles.
Región je z etnického hľadiska veľmi pestrý. Väčšinu obyvateľstva (67,40 %) tvoria Rumuni, no veľmi signifikantná je maďarská menšina (25,91 %), nakoľko ide o pohraničný región. V regióne žije aj množstvo Rómov (5,00 %) a najväčšia menšina rumunských Slovákov. Táto oblasť slovenského osídlenia sa nazýva biharsko-salašská. Najvýznamnejšie slovenské sídla sú:

* Bodonoš (súčasť obce Popești)
* Derna
* Nová Huta – obec v Rumunsku s najväčším podielom slovenského obyvateľstva
* Siplak

A rozptýlene žijú v mnohých iných obciach a mestách. Slováci sem prišli v 18. storočí z rôznych regiónov Slovenska, prevažne Orava, Kysuce, Zemplín, Šariš a Gemer. Viaceré obce a mestá získali slovenskú menšinu ako dôsledok vnútornej kolonizácie začiatkom 20. storočia, kedy sa Slováci z chudobných horských obcí sťahovali do dolín za prácou. Naopak po roku 1946 začínajú na zákalde vládneho uznesenia z 28. mája rumunskí Slováci a Česi dostávať ponuku na reemigráciu do Československa, čo spôsobí úbytok o približne  osôb. Malú etnickú menšinu v župe tvoria aj Nemci (0,19 %).

## Mestá
* **[[Oradea]]**  sídlo župy
* Beiuș
* Marghita
* Salonta
* Aleșd
* Nucet
* Săcueni
* Ștei
* Valea lui Mihai
* Vașcău

## Obce

## Referencie

## Iné projekty

## Zdroj

Kategória:Župy v Rumunsku
Kategória:Bihárska župa v Rumunsku
Götzendorf

**Götzendorf** môže byť v Rakúsku:
* časť obce Eggolsheim
* časť obce Kopfing im Innkreis
* časť obce Oberkurzheim
* katastrálne územie obce Velm-Götzendorf, pozri Götzendorf (Velm-Götzendorf)
* katastrálne územie obce Schäffern, pozri Götzendorf (Schäffern)
* katastrálne územie obce Oepping, pozri Götzendorf (Oepping)

## Pozri aj
* Götzendorf an der Leitha, obec v Dolnom Rakúsku
Götzendorf an der Leitha

**Götzendorf an der Leitha** je trhová obec v Dolnom Rakúsku v okrese Bruck an der Leitha.

Žije tu  obyvateľov ().

## Iné projekty

## Externé odkazy
* Oficiálna stránka

Kategória:Obce okresu Bruck an der Leitha
Vajdovský potok (prítok Javorového potoka)

**Vajdovský potok** je potok na hornej Orave, na území okresu Námestovo. Je to ľavostranný prítok Javorového potoka, má dĺžku 2,7 km a je tokom VIII. rádu.

## Prameň
Pramení v Oravských Beskydách, v podcelku Pilsko, na východnom svahu Súšavy (1 128,7 m n. m.) v nadmorskej výške približne 1 060 m n. m. 

## Opis toku
Od prameňa tečie juhovýchodným smerom, vteká do Podbeskydskej brázdy a stáča sa severojužným smerom. Ďalej preteká popri horárni Vajdovky s minerálnym prameňom na ľavom brehu, sprava priberá krátky prítok prameniaci západne od horárne, vytvára malý oblúk vypnutý na východ a zľava priberá prítok prameniaci južne od spomenutej horárne. Ďalej ešte priberá pravostranný prítok (820,0 m n. m.) z východného svahu Jedličníka (969 m n. m.) a severne od obce Mútne (časť Druhá Strana) sa v nadmorskej výške cca 795 m n. m. vlieva do Javorového potoka.

## Iné názvy
* Vajdovka
* Snopková

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej brázde
Kategória:Vodné toky v okrese Námestovo
Jérôme Haehnel

**Jérôme Haehnel** (* 14. júl 1980, Mulhouse, Francúzsko) je súčasný francúzsky profesionálny tenista. Počas svojej kariéry vyhral 1 turnaj ATP v dvojhre.

## Finálové účasti na turnajoch ATP (1)

### Dvojhra - výhry (1)

## Externé odkazy

Kategória:Narodenia v 1980
Kategória:Francúzski tenisti
Straniansky potok

**Straniansky potok** je potok na hornej Orave, na území okresu Námestovo. Je to ľavostranný prítok Javorového potoka, má dĺžku 4 km a je tokom VIII. rádu.

Pramení v Oravských Beskydách, v podcelku Pilsko, na južnom svahu Mechov (1 479 m n. m.) v nadmorskej výške cca 1 255 m n. m. Na hornom toku tečie juhovýchodným smerom, sprava priberá prítok taktiež z južného svahu Mechov, stáča sa a pokračuje severojužným smerom, pričom vstupuje do Podbeskydskej brázdy. Na dolnom toku sa mierne vlní, napokon sa stáča na juhovýchod a severne od obce Mútne ústi v nadmorskej výške približne 779 m n. m. do Javorového potoka.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Kalužovka

**Kalužovka** je potok na hornej Orave, v severnej časti okresu Námestovo. Je to pravostranný prítok Polhoranky, meria 2,8 km a je tokom V. rádu.

## Prameň

Pramení v Oravských Beskydách, v podcelku Polhoranská vrchovina, na severozápadnom svahu Klobásovej (939,8 m n. m.) v nadmorskej výške cca 838 m n. m., v blízkosti slovensko-poľskej štátnej hranice.

## Opis toku

Najprv tečie severovýchodným smerom vzpriameným korytom, zľava priberá prítok (796,3 m n. m.) spod hraničného Beskydu a stáča sa na východ. Z pravej strany ďalej priberá prítok zo severovýchodného svahu Klobásovej, pričom sa na krátkom úseku rozdeľuje na dve ramená a postupne sa stáča na juhovýchod. Napokon preteká okolo bývalej prírodnej rezervácie Tisovnica na ľavom brehu a severne od samoty Vydrovka ústi v nadmorskej výške 733,1 m n. m. do Polhoranky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v okrese Námestovo
Julian Knowle

**Julian Knowle** (* 29. apríl 1974, Lauterach, Rakúsko) je bývalý rakúsky profesionálny tenista. Počas svojej kariéry vyhral 19 turnajov ATP vo štvorhre, vrátane grandslamového titulu na US Open 2007.

## Finálové účasti na turnajoch ATP (44)

### Štvorhra – výhry (19)

### Štvorhra – prehry (25)

## Referencie

## Iné projekty

## Externé odkazy

Kategória:Rakúski tenisti
Kategória:Víťazi US Open
Klobásovský potok

**Klobásovský potok** je potok na hornej Orave, v severnej časti okresu Námestovo. Je to ľavostranný prítok Dlhej vody, meria 2,5 km a je tokom VI. rádu.

Pramení v Oravských Beskydách, v podcelku Polhoranská vrchovina, na východnom svahu Klobásovej (939,8 m n. m.) v nadmorskej výške približne 850 m n. m. V pramennej oblasti tečie na juh, najprv zľava priberá krátky prítok zo západného svahu Poľán (880,9 m n. m.), potom z pravej strany dva prítoky z východného, resp. juhovýchodného svahu Klobásovej. Ďalej sa stáča juhovýchodným smerom, z ľavej strany priberá prítok (744,0 m n. m.) z južného svahu Poľán a vstupuje do Podbeskydskej brázdy. Na dolnom toku preteká močaristým územím a západne od intravilánu horného konca obce Oravská Polhora sa v nadmorskej výške cca 712 m n. m. vlieva do Dlhej vody.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Nenad Zimonjić

**Nenad Zimonjić** (* 4. jún 1976, Belehrad, Srbsko) je súčasný srbský profesionálny tenista. Počas svojej kariéry vyhral 22 turnajov ATP vo štvorhre.

## Finálové účasti na turnajoch ATP (41)

### Štvorhra - výhry (22)

### Štvorhra - prehry (19)

## Iné projekty

## Externé odkazy

Kategória:Narodenia v 1976
Kategória:Srbskí tenisti
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Srbskí olympionici
Kategória:Tenisti na Letných olympijských hrách 2016
Leander Paes

**Leander Paes** (* 17. jún 1973, Kalkata, India) je súčasný indický profesionálny tenista. Počas svojej kariéry vyhral 1 turnaj ATP v dvojhre a 43 turnajov vo štvorhre.

## Finálové účasti na turnajoch ATP (62)

### Dvojhra - výhry (1)

### Štvorhra - výhry (43)

### Štvorhra - prehry (23)

## Iné projekty

## Externé odkazy

Kategória:Indickí tenisti
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Indickí olympionici
Kategória:Tenisti na Letných olympijských hrách 2016
Kategória:Osobnosti z Kalkaty
Mútňanská ráztoka

**Mútňanská ráztoka** je potok na hornej Orave, v severozápadnej časti okresu Námestovo. Je to pravostranný prítok Menzdrovky, meria 1,8 km a je tokom VI. rádu.

Pramení v Oravských Beskydách, v podcelku Pilsko, na juhozápadnom svahu Hrubej bučiny (1 131,8 m n. m.) v nadmorskej výške cca 1 080 m n. m., rovno na slovensko-poľskej štátnej hranici. Od prameňa tečie výlučne juhovýchodným smerom, sprava najprv priberá krátky prítok z juhovýchodného svahu Grúnikov (1 080,4 m n. m.) a potom Novotskú ráztoku. Na juhozápadnom úpätí vrchu Komárne (1 015,0 m n. m.), severozápadne od centra obce Novoť, ústi v nadmorskej výške približne 857 m n. m. do Menzdrovky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Bihárska župa

**Bihárska župa** alebo **Biharská župa** alebo **Bihorská župa** (staršie *Bychorská župa*; po maďarsky *Bihar (vár)megye*, po rumunsky *Judeţul Bihor*) môže byť župa:
*v Uhorsku (a do druhej svetovej vojny aj v Maďarsku), pozri Bihárska župa (Uhorsko)
*v Rumunsku, pozri Bihor

## Pozri aj
*Hajducko-bihárska župa